Vinilu que recueye delles de les pieces más destacaes interpretaes por “La Busdonga”, una de les artistes más importantes de la historia de la música asturiana.
#000002
“Obdulia Álvarez Díaz ñació n’Uviéu en 1896 y el so nomatu víno-y heredáu del padre, El Busdongu, ferroviariu nesta localidá lleonesa. L’amplitú del so rexistru vocal, la potencia de la so voz, la capacidá pa mantenese sobre una mesma nota y la musicalidá de les sos interpretaciones, terminaron por convertila, a los güeyos delos sos contemporaneos, na voz femenina más representativa de l’asturianada.
#000004
El compositor Baldomero Fernández trabayó musicalmente con ella, surdiendo ente dambos versiones úniques de “Pasé’l puertu de Payares”, “Aquellos bueyes”, “Carretera d’Avilés” y “Al pasar per el puertu”. A la gaita, acompañada del so hermanu Ángel Álvarez, El Busdongu, dexó grabaes “Canteros de Covadonga”, “Anda y señálame un sitiu”, “Al pasar la Colladona” “Tienes casa, tienes horru”, “Cantar bien mío”, “Carretera de Colloto”... A voz sola son les sos versiones de “Carromateros”, “Los corales que me disti”, “Para castañes Tremañes”, “Dende Sama al Carbayín”...
#000005
Vivió bona parte de la mocedá en Mieres, onde’l padre rexentaba un chigre na plaza de Requexu, y morrió en Xixón el día 27 de xunetu de 1960”.
#000006